ప్రతిభ (పత్రిక)

ప్రతిభ, 1936 మే లో మొదలైన పత్రిక. తొలుత మాసపత్రికగా మొదలై ఆ తరువాత త్రైమాసిక పత్రికగా మారింది. గుంటూరు నుండి నవ్య సాహిత్య పరిషత్తు ఈ పత్రికను ప్రచురించేది.

ప్రతిభ, వ్యావహారిక భాషలో ప్రచురించేది. అప్పట్లో ఆంధ్ర సాహిత్య పరిషత్తు  గ్రాంథిక భాషకు అనుకూలంగా ఉండేది. అది ప్రచురించే ఆంధ్ర సాహిత్య పరిషత్పత్రిక కూడా గ్రాంథిక భాషలో ఉండేది. దీనికి వ్యతిరేకంగా గిడుగు రామమూర్తి వంటి వ్యావహారిక భాషావాదులు, నవ్య సాహిత్య పరిషత్తు అనే సంస్థను ఏర్పాటు చేసారు. ఆ సంస్థ ప్రచురించే ఈ ప్రతిభ పత్రిక కూడా వ్యావహారిక భాష లోనే ఉండేది.

పత్రిక సంపాదకవర్గంలో తెలికిచర్ల వెంకటరత్నం, విశ్వనాథ సత్యనారాయణ, అడివి బాపిరాజు, తల్లావజ్ఝల శివశంకరశాస్త్రి ఉండేవారు. 

 రచనలు 
చింతా దీక్షితులు రాసిన వటీరావు కథలు ప్రతిభలో వచ్చాయి. ప్రతిభలో చాలా ప్రామాణికమైన, ప్రౌఢమైన పుస్తక స్థమీక్షలుండేవి. నోరి నరసింహశాస్త్రి వంటి విద్వాంసులు, తల్లావజ్ఝల శివశంకరశాస్త్రి చేసిన రచనలను సమీక్షించాడు.

ఈ పత్రిక పట్టుమని పదేళ్ళు కూడా సాగక పోవటం నవ్యసాహిత్యానికి పెద్ద ఆలంబనం కరువు కావటమేనని చెప్పాలి అని అక్కిరాజు రమాకంతరావు అన్నాడు. 
వర్గం:మూతబడిన తెలుగు పత్రికలు
వర్గం:తెలుగు త్రైమాసిక పత్రికలు
వర్గం:తెలుగు మాసపత్రికలు
వర్గం:20 వ శతాబ్దపు తెలుగు పత్రికలు
వర్గం:గుంటూరు నుండి ప్రచురితమైన తెలుగు పత్రికలు